Kymintehdas (kaupunginosa)

Kymintehdas (Svenska ortnamn i Finland ) on Kouvolan kaupunginosa Kuusankosken suuralueella. Alue käsittää entisen, vuonna 2009 Kouvolaan liitetyn Kuusankosken kaupungin eteläosan. Alueella sijaitsee Kymintehdas, jota on nykyään kehitetty yritysalueeksi. Tilastollisesti Kymintehtaan kaupunginosa jakautuu kolmeen tilastoalueeseen, jotka ovat Mäyrämäki, Ruotsula ja Rantakulma. Tilastoalueet jakautuvat edelleen 19 pienalueeseen.

Kymintehtaalla sijaitsee muun muassa Kymintehtaan koulu (luokat 1-9), päiväkoti, Kuusankosken ensimmäinen paperitehdas ja Tervaskankaan–Katajaharjun liike- ja teollisuusalue, jossa sijaitsee myös vuonna 2012 avattu Kauppakeskus Veturi sekä paljon muita liikkeitä ja yrityksiä.

 Osa-alueet 

 Kasakkakallio 
Kasakkakallio on pääosin 1980-luvulla rakennettu asuinalue, jossa on omakotitaloja ja rivitaloja. Se sijaitsee kaupunginosan keskiosassa. Alueen kadut on nimetty eri marjojen mukaan lukuunottamatta Kasakkakalliontietä, joka kulkee alueen läpi.Kouvolan karttapalvelu

 Katajaharju 

Katajaharju on liike- ja teollisuusalue, joka sijaitsee kaupunginosan eteläosassa valtatien 6 varrella. Alueella sijaitsee useita kauppoja ja yrityksiä. Aluen rakentaminen alkoi 1980-luvulla.

 Kolarinmäki 
Kolarinmäki on pääosin 1900-luvun puolivälissä rakennettu asuinalue, jossa on omakotitaloja ja muutama rivitalo. Se sijaitsee kaupunginosan keskiosassa Kuusaantien varrella. Alueella sijaitsee muun muassa Kymintehtaan seurakuntatalo, teollisuusalue ja entinen Seon huoltoasema.

 Kytöaho 
Kytöaho on pääosin 1900-luvun puolivälissä rakennettu asuinalue, jossa on omakotitaloja. Se sijaitsee kaupunginosan eteläosassa valtatien 6 pohjoispuolella. Alueen läpi kulkee Kytoahontie.

 Lamminranta 

Lamminranta on pääosin 1950-luvulla rakennettu asuinalue, jossa on omakotitaloja. Se sijaitsee kaupunginosan itäosassa Kuusaanlammen rannalla.

 Mäyrämäki 

Mäyrämäki on pääosin 1950-luvulla rakennettu asuinalue, jossa on omakotitaloja. Se sijaitsee kaupunginosan keskiosassa. Asuinalue on rakennettu samannimisen mäen päälle, ja jotkut kadut ovat jyrkkiä.

 Mäyränkorpi 
Mäyränkorpi on asuinalue, joka sijaitsee kaupunginosan keskiosassa Kuusaantien itäpuolella. Alueella on omakotitaloja, rivitaloja ja kolme vuonna 1990 rakennettua luhtitaloa. Mäyränkorvessa sijaitsee muun muassa Mäyränkorven päiväkoti, kalliosuoja, Osonpuisto ja Mäyränkorventien varrella sijaitseva liikerakennus.

 Mörkölinja 

Mörkölinja on pääosin 1900-luvun puolivälissä rakennettu asuinalue, jossa on omakotitaloja. Se sijaitsee kaupunginosan koillisosassa Kymijoen rannalla.

 Niskala 

Niskala on alue, joka sijaitsee kaupunginosan länsiosassa Kymijoen itäpuolella. Siellä sijaitsee muun muassa Niskalan päiväkoti.

 Pilkka 
Pilkka on pääosin 1900-luvun puolivälissä rakennettu asuinalue, jossa on omakotitaloja. Se sijaitsee kaupunginosan pohjoisosassa lähellä Kymijoen rantaa Niskalantien itäpuolella. Alueella sijaitsee Kymintehtaan koulun Pilkan toimipiste.

 Pokinpelto 
Pokinpelto on pääosin 1950-luvulla rakennettu asuinalue, jossa on omakotitaloja. Se sijaitsee kaupunginosan keskiosassa entiselle Kymin tehtaalle kulkevan puretun rautatien vieressä.

 Puhjonmäki 
Puhjonmäki on pääosin 1950- ja 1980-luvulla rakennettu asuinalue, jossa on omakotitaloja ja rivitaloja. Se sijaitsee kaupunginosan keskiosassa Kuusaantien itäpuolella. Alueen halki kulkee Puhjonmäentie, ja lähistöllä sijaitsee Mäyränkorven päiväkoti.

 Rantakulma 

Rantakulma on 1900-luvun loppupuolella rakennettu asuinalue, jossa on omakotitaloja ja rivitaloja. Se sijaitsee kaupunginosan pohjoisosassa Kymijoen rannalla. Alueella sijaitsee muun muassa K-Market ja kaksi huoltoasemaa.

 Ruotsula 

Ruotsula on kylä, jonka keskus sijaitsee kaupunginosan lounaisosassa Kymijoen itärannalla. Ruotsulan historiallinen rekisterikylä kattaa koko Kymintehtaan ja Korjalan kaupunginosat, alueen Kankaron kaupunginosan länsiosassa sekä Kasarminmäen ja Kellomäen alueet. Kylässä joen rannalla sijaitsee Ruotsulan redutti.

 Takaharju 
Takaharju on pääosin 1900-luvun puolivälissä rakennettu asuinalue, jossa on omakotitaloja. Se sijaitsee kaupunginosan keskiosassa. Alueella sijaitsee Kymintehtaan koulu ja päiväkoti.

 Tammiranta 
Tammiranta on pääosin 1950-luvulla rakennettu asuinalue, jossa on omakotitaloja. Se sijaitsee kaupunginosan lounaisosassa Kymijoen rannalla, ja on osa Korian taajamaa.

 Tervaskangas 

Tervaskangas on liikealue, joka sijaitsee kaupunginosan eteläosassa valtatien 6 varrella. Alueella sijaitsee muun muassa vuonna 2012 avattu Kauppakeskus Veturi ja vuonna 2025 avattu Bilteman tavaratalo. Alueen rakentaminen alkoi 2010-luvun alkupuolella.Eero Niinikoski: Kuusankosken kirja, s. 268-304.

Lähteet
Kuusankosken karttapalvelu 
http://www.kuusankoski.fi 

 Viitteet 

Luokka:Kouvolan kaupunginosat
Luokka:Kuusankoski